
ఎంతగొప్ప మందుకైనా ఎక్స్పయిరీ డేట్ ఒకటుంటుంది. మొన్నటిదాకా మురిపించిన వెయ్యినోటు ఇప్పుడు వెలవెలబోతోంది. కాలం బహు చెడ్డది. పువ్వులమ్మినచోటే కట్టెలమ్మిస్తుంది. మహేంద్రసింగ్ ధోనీని మించిన మహా కెప్టెన్ మరొకడు లేడని అనుకున్నాం. ఇప్పుడు విరాట్కోహ్లీ అతని కంటే ఘనుడనిపిస్తున్నాడు. టెస్ట్ కెప్టెన్గా కోహ్లీ వరుసగా ఐదు సిరీ్సలు గెలిచి సూపర్ ఫాంలో ఉన్నాడు. కారణాలేవైనా షార్ట్ ఫార్మాట్ కెప్టెన్గా ధోనీ అలాంటి మ్యాజిక్ ఫలితాలివ్వలేకపోయాడు. గంగూలీ, రవిశాస్ర్తిలాంటి వారు అన్ని ఫార్మాట్లలో కోహ్లీనే కెప్టెన్ చేయాలని ఘోషిస్తూనే ఉన్నారు. అనుంగు శిష్యుడనుకున్న అశ్విన్ కూడా ఐసీసీ క్రికెటర్ అయిన సందర్భంలో కోహ్లీకి కృతజ్ఞతలు చెప్పాడుగానీ ధోనీని మరిచాడు. ధోనీ తెలివైనవాడు. అందుకే ఈ సంకేతాలన్నీ అర్ధం చేసుకున్నాడు. సరైన సమయంలో సరైన నిర్ణయం తీసుకున్నాడు. బీసీసీఐ పాలకవర్గంలో ప్రక్షాళన మొదలై పాతనీరు పోయి కొత్తనీరు వస్తున్న సమయంలోనే తానుకూడా యువరక్తానికి పగ్గాలు అప్పజెప్పి తప్పుకున్నాడు. వాట్ ఎ టైమింగ్ మహీ! బాలయ్యబాబు సినిమా నేపథ్యంలో శాలివాహన శకం గురించి వింటున్నాము. అలానే భారత క్రికెట్లో గడచిన తొమ్మిదేళ్లు ‘ధోనీ శకం’గా నిలిచిపోతాయి. సౌరవ్ గంగూలీ నాయకత్వంలో భారత జట్టులో తాము ఎవ్వరికీ తీసిపోమన్న ఆత్మవిశ్వాసం ఏర్పడింది. ధోనీ ఆ విశ్వాసాన్ని విజయాలుగా మలచడంలో కృతకృత్యుడయ్యాడు. టి-20లో, వన్డేలో చెరొక ప్రపంచకప్ గెలవడంతోపాటు టెస్టుల్లోనూ జట్టును నంబర్వన్ చేశాడు. పటౌడి, గవాస్కర్, కపిల్, అజర్, గంగూలీ లాంటివారు భారత కెప్టెన్గా తమదైన ముద్ర వేసినవారేగానీ ధోనీ వీరందరికన్నా ఎక్కువ విజయాలు అందించాడు. ఆ గెలుపులన్నీ చెక్కుచెదరని చిరునవ్వుతో సాధించడం అతని అసలు ప్రత్యేకత. ముళ్లకిరీటం లాంటి కెప్టెన్సీ భారాన్ని, దాని తాలూకు ఒత్తిడిని తన లోలోపల ఇముడ్చుకుని పైకి మాత్రం నిబ్బరంగా కనిపించేవాడు. జులపాలు కరిగిపోయాయి, ఉన్న కాస్త జుట్టు నెరిసిపోయింది కానీ పెదాలపైన నవ్వు చెరిగిపోలేదు. అతను అనుకున్నదే తడవుగా సిక్సర్లు కొట్టగల దిట్ట. కీపర్గా మెరుపు వేగంతో స్టంపింగ్ చేయగల నేర్పరి. ధోనీ పేరు చెప్పగానే ఆ హిట్టింగులు, స్టంపింగులు మన మదిలో మెదలవు. గొప్ప కెప్టెన్గానే చరిత్ర అతన్ని గుర్తుపెట్టుకుంటుంది. ఇప్పటితరం తరచుగా వాడే ‘కూల్’ అనే మాటకి అతను పర్యాయపదమయ్యాడు. దటీజ్ ధోనీ ఫర్ యు.ఒక క్రీడారచయిత చెప్పినట్టు భారత జట్టులో గ్రెగ్ చాపెల్ తేవాలనుకున్న సంస్కరణలను ఎలాంటి ఆర్భాటం లేకుండా ధోనీ తీసుకురాగలిగాడు. ఫీల్డింగ్కు పెద్దపీట వేయగలిగాడు. ప్రతిభ సన్నగిల్లినా జట్టులో తిష్ఠ వేసుక్కూర్చున్న సీనియర్లను వదిలించుకోవడంలో మొహమాటపడలేదు. సెహ్వాగ్, గంభీర్ లాంటివారికి కోపం తెప్పించాడు కూడా. కానీ బాస్ అనేవాడు అందరినీ మెప్పించడం కూడా కష్టమే. దిగువ మధ్యతరగతి కుటుంబం నుంచి, ఒక మారుమూల రాష్ట్రం నుంచి వచ్చిన కుర్రాడికి ఇంత మంచి నాయకత్వ లక్షణాలెలా వచ్చాయని మేధావులు ముక్కున వేలేసుకున్నారు. మరోవైపు సురేశ్ రైనా, అశ్విన్, జడేజా లాంటి కుర్రాళ్లకు పెద్దన్నలాగ నిలిచి వారిని చాంపియన్ క్రికెటర్లుగా తీర్చిదిద్దాడు. మహమ్మద్ షమి అయితే ధోనీ తనకు తండ్రిలాంటి వాడన్నాడు.అతను లక్కీ కెప్టెన్ అని అంటుంటారు. కానీ మన జార్ఖండ్ వీరుడికి సాహసోపేతమైన నిర్ణయాలు తీసుకోవడంతోపాటు వాటిని సక్సెస్ చేసే ఫార్ములా తెలుసు. ఫార్చ్యూన్ ఫేవర్స్ ది బ్రేవ్. అతను రికార్డుల కోసం ఎప్పుడూ పాకులాడలేదు. 90 మ్యాచ్లతో టెస్టు కెరీర్ ముగించాడు. వంద టెస్టులాడాలని వెంపర్లాడలేదు. వన్డే కెప్టెన్గా కూడా 199 మ్యాచ్లతోనే ముగించాడు. ఆటగాడిగా కూడా తన స్కోర్ల కంటే జట్టు విజయమే ముఖ్యమనుకుంటాడతను. వన్డేల్లో నంబర్ త్రీ, ఫోర్ స్థానాల్లో బ్యాటింగ్ చేసిన ప్రతిసారీ అతను రాణించాడు. అయినా నిస్వార్ధంగా జట్టుకోసం ఫినిషర్గా ఆరు, ఏడు స్థానాల్లోనే ఈ మధ్యదాకా బ్యాటింగ్ చేశాడు. చివరి ఓవర్లలో జట్టు విజయం బాధ్యత తన భుజాన వేసుకోవడం కూడా అనేకసార్లు చూశాం.

entagoppa mandukaina expiery date okatuntundi. monnatidaka muripinchina veyyinotu ippudu velavelabotondi. kaalam bahu cheddadi. puvvulamminachote kattelammistundi. mahendrasing dhoneeni minchina mahaa kepten marokadu ledani anukunnam. ippudu viratcohli athani kante ghanudanipistunnadu. test keptenga kohli varusagaa aidu sireesalu gelichi super faamlo unnaadu. karanalevaina shart farmat keptenga dhonee alanti magic phalitaalivvalekapoyadu. gangoolee, ravisaasrtilaanti vaaru anni formatlalo kohline kepten cheyalani ghoshistune unnaaru. anungu shishyudanukunna ashwin kuudaa icc cricketer ayina sandarbhamlo kohliki krutagnatalu cheppaadugaanii dhoneeni marichaadu. dhonee telivainavaadu. anduke ee sanketalanni ardham chesukunnadu. saraina samayamlo saraina nirnayam teesukunnadu. bcci paalakavargamlo prakshaalana modalai paataneeru poyi kottaneeru vastunna samayamlone tanukuda yuvaraktaaniki paggaalu appajeppi tappukunnadu. wat e timing mahi! balayyababu sinima nepathyamlo saalivaahana sakam gurinchi vintunnamu. alaane bhaarata cricketlo gadachina tommidellu ‘dhonee sakam’gaa nilichipotaayi. sourav gangoolee naayakatvamlo bhaarata jattulo taamu evvarikee teesipomanna aatmaviswasam erpadindi. dhonee aa vishwaasaanni vijayaluga malachadamlo krutakrutyudayyadu. ti-20loo, vandelo cheroka prapanchakap gelavadamtopatu testulloonuu jattunu nambarvan cheshaadu. patoudi, gawaskar, kapil, azar, gangoolee lantivaru bhaarata keptenga tamadaina mudra vesinavaaregaanii dhonee veerandarikanna ekkuva vijayaalu andinchaadu. aa gelupulanni chekkuchedarani chirunavvutho saadhinchadam athani asalu pratyekata. mullakireetam lanti keptensi bhaaraanni, daani taaluuku ottidini tana lolopala imudchukuni paiki maatram nibbaramgaa kanipinchevaadu. julapalu karigipoyayi, unna kaasta juttu nerisipoyindi cony pedaalapaina navvu cherigipoledu. atanu anukunnade tadavugaa sixerlu kottagala ditta. keeparga merupu vegamtho stumping cheyagala nerpari. dhonee paeru cheppagaane aa hittingulu, stampingulu mana madilo medalavu. goppa keptengane charitra atanni gurtupettukuntunda. ippatitaram tarachugaa vade ‘kool’ ane maataki atanu paryaayapadamayyaadu. dateej dhonee far yu.oka kreedaarachayita cheppinattu bhaarata jattulo greg chapel tevalanukunna samskaranalanu elanti aarbhaatam lekunda dhonee teesukuraagaligaadu. feeldingku peddapeeta veyagaligaadu. pratibha sannagillina jattulo tishta vesukkoorchunna seeniyarlanu vadilinchukovadamlo mohamatapadaledu. sehwag, gambhir lantivariki kopam teppinchaadu kuudaa. cony bas anevaadu andarinee meppinchadam kuudaa kashtame. diguva madhyataragati kutumbam nunchi, oka maarumuula rashtram nunchi vachina kurradiki inta manchi nayakatva lakshanalela vachaayani medhaavulu mukkuna velesukunnaru. marovaipu suresh raina, ashwin, jadeja lanti kurraallaku peddannalaaga nilichi vaarini champian cricketerluga teerchididdaadu. mahammad shami ayithe dhonee tanaku tandrilanti vaadannaadu.atanu lakki kepten ani antuntaaru. cony mana jarkhand veerudiki saahasopetamaina nirnayaalu teesukovadamtopatu vaatini suxes chese farmula telusu. fortune favers dhi brave. atanu rikaardula kosam eppuduu paakulaadaledu. 90 myaachlatho testu kereer muginchaadu. vanda testulaadaalani vemparladaledu. vande keptenga kuudaa 199 myaachlathone muginchaadu. aatagaadigaa kuudaa tana scorla kante jattu vijayame mukhyamanukuntaadatanu. vandello nambar tree, for sthaanaallo batting chesina pratisaarii atanu raninchadu. aina niswaardhamgaa jattukosam finisharga aaru, edu sthaanaallone ee madhyadaka batting cheshaadu. chivari ovarlalo jattu vijayam baadhyata tana bhujana vesukovadam kuudaa anekasaarlu chusham.